《佳人歌》
宋代·宋伯仁

淡傅粉，浅画眉，鬓边休插桃花枝。白面郎君马如箭，回头再盼情依依。

文君未识相如面，朱弦声里犹相恋，风流胜事千古传。

宁如文君当时深深深处深庭院，临邛亦免王孙怨。

佳人佳人休捲帘，门外落花春正甜。绣床午困语声寂，博山篆冷香频添。

佳人噫，佳人吁，今人安得人人思秋胡，黄金不认真丈夫。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。